Bosna i Hercegovina

Federacija Bosne i Hercegovine

Zeničko-dobojski kanton

Javna ustanova Predškolski odgoj i obrazovanje Zenica

Broj: 06-0602-23/1-2018

Datum: 25.01.2018. godine

Na osnovu odredbe člana 13. Zakona o predškolskom odgoju i obrazovanju ZDK (“Sl. Novine ZDK” br:7/2010) i člana 71. Pravila Javne ustanove Predškolski odgoj i obrazovanje Zenica te u cilju realizacije Programa obaveznog predškolskog odgoja i obrazovanja za 2017/2018. godinu utvrđenog od strane Ministarstva za obrazovanje, nauku, kulturu i sport ZDK, Upravni odbor objavljuje sljedeći:

P O Z I V

1. Za prijave na angažman profesora i nastavnika predškolskog odgoja i obrazovanja, radi realizacije Programa obaveznog predškolskog odgoja i obrazovanja za 2017/2018. godinu na period od tri mjeseca.

2. Broj izvršilaca će biti određen nakon okončanja upisa djece.

3. Na navedeni poziv se mogu prijaviti lica sa završenim pedagoškim, odnosno filozofskim fakultetom VSS, VŠ ili ekvivalent I studijskog ciklusa, smjer predškolski odgoj i obrazovanje.

4. Visinu naknade realizatorima Programa obaveznog predškolskog odgoja i obrazovanja, određuje Ministarstvo za obrazovanje, nauku, kulturu i sport ZDK-a i regulisaće se posebnim ugovorom.

Uz prijavu obavezno se prilažu sljedeći dokumenti:

1. Diploma ili uvjerenje o završenom fakultetu
2. Uvjerenje o položenom stručnom ispitu
3. Potvrda Službe za zapošljavanje o dužini čekanja na posao nakon sticanja stručne spreme (ne starija od 3 mjeseca)
4. Dokaz o radnom stažu u odgojno - obrazovnoj ustanovi (Potvrda/uvjerenje o radnom stažu ili Ugovor o radu, volontiranju, stručnom osposobljavanju)
5. CIPS prijava prebivališta

Svi dokumenti moraju se predati u originalu ili ovjerenoj kopiji.

**Napomena:**

Izabrani kandidati dužni su prije potpisivanja Ugovora o radu na određeno vrijeme dostaviti slijedeću dokumentaciju:

1. Ljekarsko uvjerenje
2. Rodni list
3. Uvjerenje o državljanstvu

jer u suprotnom neće doći do potpisivanja Ugovora.

Poziv ostaje otvoren osam dana od dana objavljivanja na web stranici Ustanove ([www.zenickivrtici.com](http://www.zenickivrtici.com)), web stranici Grada Zenica ([gradska.uprava@zenica.ba](mailto:gradska.uprava@zenica.ba)), oglasnoj tabli Službe za zapošljavanje u Zenici i JU Predškolski odgoj i obrazovanje Zenica.

Komisija za bodovanje će objaviti rang listu kandidata te istu objaviti na web stranici i oglasnoj tabli JU Predškolski odgoj i obrazovanje Zenica, Ezhera Eze Arnautovića br. 5.

Prijave sa potrebnom dokumentacijom dostaviti na adresu: **Javna ustanova Predškolski odgoj i obrazovanje Zenica, Ezhera Eze Arnautovića br. 5. 72000 Zenica, sa naznakom ” Poziv za popunu radnih mjesta u Programu obaveznog predškolskog odgoja i obrazovanja ” - NE OTVARATI**